10. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30216/3445/80 της 1/19 Δεκ. 1980 (ΦΕΚ Β΄ 1271) Περί εγκρίσεως κανονισμού Εστίας Ναυτικών «περί ειδικού Κανονισμού λειτουργίας Ξενώνος Εστίας Ναυτικών». Έχοντες υπ’ όψει: α)Τας διατάξεις του άρθρ. 6 του Ν.Δ. 92/1973 «περί ιδρύσεως Εστίας Ναυτικών». β)Τον δια της υπ’ αριθ. 1022/24.9.80 αναφοράς της Εστίας Ναυτικών υποβληθέντα κανονισμόν «περί ειδικού κανονισμού λειτουργίας Ξενώνος Εστίας Ναυτικών», ως ούτος εκυρώθη κατά την συνεδρίασιν του Διοικητικού Συμβουλίου της Εστίας Ναυτικών της 15ης Αυγ. 1980 (αριθ. πρακτ. 105) αποφασίζομεν: 1.Εγκρίνομεν τον προσαρτημένον εις την παρούσαν απόφασιν ειδικόν κανονισμόν «περί λειτουργίας    Ξενώνος    Εστίας    Ναυτικών»,    κυρωθέντα (Αντί για τη σελ. 660,429(γ) Σελ. 660,429(δ) Τεύχος 1091- Σελ. 53 19.Θ.ι.9-10 Εστία Ναυτικών κατά την συνεδρίασιν του Διοικητικού Συμβουλίου της Εστίας Ναυτικών της 15ης Αυγ. 1980. 2.Ο κανονισμός αυτός ισχύει από την δημοσίευσίν του εις την Εφημερίδα της Κυβερνήσεως. Η παρούσα απόφαση με τον προσαρτημένο ειδικό Κανονισμό να δημοσιευθεί στην Εφημερίδα της Κυβερνήσεως. ΕΙΔΙΚΟΣ ΚΑΝΟΝΙΣΜΟΣ  ΛΕΙΤΟΥΡΓΙΑΣ ΞΕΝΩΝΟΣ ΕΣΤΙΑΣ ΝΑ ΥΤΙΚΩΝ Άρθρ.1.-1.Τα της παροχής εις τους ναυτικούς προσωρινής διαμονής γενικώς, καθορίζονται υπό του εν ισχύϊ αντιστοίχου κανονισμού, εγκριθέντος δια της υπ’ αριθ. 30216/3415/78/8.1.79 αποφάσεως του Υ .Ε.Ν. 2.Δια του παρόντος, ρυθμίζονται ειδικώτερα θέματα, αφορώντα εις τας σχέσεις των πελατών ναυτικών μετά του Ξενώνος, τα δικαιώματα και αι αντίστοιχοι υποχρεώσεις των, ως επίσης και θέματα αφορώντα εις το προσωπικόν του. ΚΕΦΑΛΑΙΟΝ Α΄ Σχέσεις πελατών ναυτικών και Ξενώνος Το ΚΕΦΑΛΑΙΟ Α΄(άρθρ.2-10) καταργήθηκε από το άρθρ. 19 της 31507/296/85/4-8 Φεβρ. 1985 (ΦΕΚ Β΄ 65) απόφ. Υπ. Εμπορικής Ναυτιλίας (κατωτ. αριθ. 14). ΚΕΦΑΛΑΙΟΝ Β΄ Θέματα προσωπικού Άρθρ.11.-Άπαντες οι εις τον Ξενώνα της Εστίας εργαζόμενοι υφ’ οιανδήποτε μορφήν και σχέσιν εργασίας, πέραν της υπαγωγής των εις τας διατάξεις των Κανονισμών Οργανώσεως και Λειτουργίας και Παροχής εις τους ναυτικούς προσωρινής διαμονής υπάγονται και εις τας ειδικάς διατάξεις του παρόντος. Άρθρ.12.-1.Το εις τον Ξενώνα υπηρετούν προσωπικόν πλην του Διευθυντού και του Υποδιευθυντού διακρίνεται αναλόγως του τμήματος εις το οποίον υπηρετεί εις: α)Διοικητικόν προσωπικόν β)Προσωπικόν Λογιστηρίου γ)Προσωπικόν υποδοχής δ)Προσωπικόν δωματίων ε)Προσωπικόν μαγείρου ς)Προσωπικόν εστιατορίου ζ)Προσωπικόν Μπαρ η)Προσωπικόν αποθηκών θ)Προσωπικόν πλυντηρίων ι)Προσωπικόν γενικών υπηρεσιών, και ια)Τεχνικόν προσωπικόν συντηρήσεως εγκαταστάσεων και κτιρίου. Σελ.660,430(δ) Τεύχος 1091-Σελ. 54 2.Το σύνολον του ούτω διηρημένου προσωπικού δεν δύναται να υπερβαίνει το σύνολον των Οργανικών θέσεων του Ξενοδοχείου ως αύται καθορίζονται υπό του άρθρ. 19 του Κανονισμού Οργανώσεως και Λειτουργίας. Άρθρ.13.-1.Ο Διευθυντής είναι υπεύθυνος έναντι της Διευθύνσεως της Εστίας δια τα διοικητικά και λειτουργικά θέματα του Ξενώνος, αντικαθιστώμενος εις περίπτωσιν κωλύματος ή απουσίας του υπό του Υποδιευθυντού. 2.Οι προϊστάμενοι των τμημάτων ως ταύτα καθορίζονται εις την παρ. 1 του προηγουμένου άρθρ. 12 ευθύνονται δια την εύρυθμον και κανονικήν λειτουργίαν των τμημάτων των οποίων προΐστανται. Άρθρ.14.-Η επιλογή, τοποθέτησις και γενικώς η επάνδρωσις των τμημάτων του Ξενώνος πραγματοποιείται αποκλειστικώς υπό της Διευθύνσεως της Εστίας. Άρθρ.15.-1.Το προσωπικόν του Ξενώνος υποχρεούται: α)Να συμπεριφέρεται προς τους προϊσταμένους, τους συναδέλφους του, ιδία δε προς τους ενοίκους μετά της απαιτουμένης ευγενείας. β)Να εκτελεί την εργασίαν του μετά ζήλου, προθυμίας, ταχύτητος και της απαιτουμένης προσοχής. γ)Να υπακούη και να συμμορφούται προς τας υποδείξεις και οδηγίας του Διευθυντού και των προϊσταμένων του. δ)Να είναι επιμελημένης και αψόγου εμφανίσεως. 2.Πέραν των ισχυουσών γενικών απαγορευτικών διατάξεων εις το προσωπικόν του Ξενώνος απαγορεύεται επίσης όπως: α)Εξέρχεται του Ξενώνος ή δέχεται επισκέψεις συγγενών και φίλων εις αυτό εν ώρα εργασίας άνευ ειδικής προς τουτο αδείας της Διευθύνσεως. β)Περιφέρεται ή ίσταται ασκόπως εις τους διαδρόμους και τους κοινοχρήστους χώρους του Ξενώνος ιδία δε όταν οι χώροι αυτοί δεν έχουν σχέσιν με την ειδικότητά του. γ)Χρησιμοποιή αφοδευτήρια ή λουτρά διάφορα εκείνων που έχει ορίσει η Διεύθυνσις. δ)Καταναλίσκη κατά την διάρκειαν της εργασίας του, οινοπνευματώδη ποτά, ε)Γευματίζη ή καπνίζη εις χώρους διάφορους εκείνων που έχει ορίσει προς τον σκοπόν αυτόν η Διεύθυνσις. ς)Εισάγη, διανέμη ή τοιχοκολλά εις τας αιθούσας του Ξενώνος παντός είδους έντυπα ή προπαγανδιστικό υλικό. ζ)Συμμετέχη εις πολιτικάς συζητήσεις. Άρθρ.16.-Η ισχύς του παρόντος άρχεται από της ημερομηνίας της εγκρίσεώς του υπό του Υπουργού της Εμπορικής Ναυτιλίας. Εστία Ναυτικών 19.Θ.ι.10 